# Bases



**CONCURS DE DIBUIX VIII FIRA DE LA SAL**

# “SALIPINTA”



1. **Objectiu de la convocatòria.**

En motiu de la **VIII Fira de la Sal 2024**, s’organitza el **concurs de dibuix “SALIPINTA”** amb l’objectiu que els més petits puguin expressar de manera artística la seua visió de ses Salines, l’entorn, la fauna, la flora, per una banda, i per altre el que ha representat al llarg dels segles la indústria de la sal; dibuixos que tinguin a veure amb la vida dels saliners i les dones de sal.

1. **Participació i acceptació de les bases:**
	1. Podran participar tots els infants de la illa d’Eivissa que cursin qualsevol curs d’infantil o primària (de P3 a 6è de primària).
	2. La participació al concurs significa l´acceptació de les bases del concurs “Salipinta”
2. **Categories**: n’hi haurà tres:

—Petits, Alumnes infantil. (Nascuts entre 2018 i 2020).

—Mitjans, alumnes de 1r, 2n i 3r de primària

—Grans, alumnes de 4t, 5è i 6è de primària

1. **Obres**: un màxim d’un dibuix per participant.
2. **Tema**: Ses Salines, dibuixos que plasmin l’entorn del Parc Natural amb la flora i fauna i tot l’entorn amb la diversitat, així com l’extracció de sal i les feines que s’hi duen a terme.
3. **Com participar**: es podran recollir i entregar els llenços per dibuixar a totes les biblioteques municipals de Sant Josep de Sa Talaia.

6.1. Els dibuixos s´han de presentar amb la següent informació al darrera del llenç:

- Nom i cognoms

- Edat.

- Número de telèfon.

\* Si el llenç no té la informació necessària per contactar al guanyador automàticament el dibuix quedarà desqualificat.

1. **Tècniques**: es pot utilitzar qualsevol tipus de tècnica (aquarel·la, llapis, retoladors, ceres, etc.) sempre adaptada al format al llenç que proveïm.
2. **Jurat**: estarà format per membres de les entitats organitzadores.
3. **Veredicte**: es farà públic el dissabte 19 d’octubre i es donarà a conèixer a través dels mitjans habituals. Els autors guardonats hauran d’assistir personalment al lliurament del premi el dia 19 d’octubre, a l’acte de la plaça de Sant Jordi de ses Salines.
4. **Premis**:
	1. 1r. Val de 200€ en targeta regal bescanviable a qualsevol dels establiments La Sirena i set de pintura adaptat a l´edat del participant.

2n. Val de 120€ en targeta regal bescanviable a qualsevol papereria Carlin i set de pintura adaptat a l´edat del participant.

3r. Val de 80€ en targeta regal bescanviable a qualsevol papereria Carlin i set de pintura adaptat a l’edat del participant.

1. **Drets d´autor.**

11.1. Els drets de reproducció, distribució, comunicació pública. Transformació i participació referents als dibuixos guardonats passen a ser titularitat de l´Ajuntament. Els autors cedeixen aquests drets amb caràcter exclusiu, fins a domini públic i renuncien a altra remuneració per a la utilització de l´obra.

11.2 Els dibuixos dels guanyadors i finalistes s’exposaran durant la Fira de la Sal al porxo de l’església de Sant Jordi.

# La participació en aquest concurs implica la total acceptació d’aquestes bases. Qualsevol detall no previst en aquestes bases serà resolt per l’organització. L’Ajuntament de Sant Josep de sa Talaia pot utilitzar els dibuixos per publicar-los o exposar-los, sempre sense lucre.